Manchester United-seier i siste test - Tap for Liverpool
Manager Jose Mourinho og Manchester United er nå ferdig med treningskamper for sommeren. Den siste endte med 2-1 mot italienske Sampdoria. Manchester United tok ledelsen etter en kontring allerede etter ni minutter i irske Dublin. Henrik Mkhitaryan fikk ett innlegg nærmest skutt på seg. Armeneren klarte likevel å få ballen i mål på Aviva Stadium. Nysigneringen Romelu Lukaku holdt på å doble ledelsen med et fint skudd med sin venstrefot, men forsøket gikk på feil side av stolpen. Tips: Slik slår du alle i Fantasy (VG+) Se høydepunktene her: Professor: Derfor har overgangene tatt av Dennis Praet utlignet for italienerne etter 63 minutter, før Mata avgjorde treningskampen for Manchester United med sin 2-1-scoring ti minutter før slutt drøyt. Spanjolen plasserte ballen kontant i mål inne i 16-meteren. – Det var spesielt for meg. Jeg er glad for å debutere for en så stor klubb. Det var rart å spille. Laget har hatt en god oppkjøring, mens jeg har trent på egen hånd i London. Jeg synes det gikk bra for meg, og stepp for stepp vil jeg bli bedre, sier Nemanja Matic til Uniteds Twitter etter sin debut. Jose Mourinhos gutter var nærmere 3-1 i sluttminuttene, enn Sampdoria var 2-2. Neste tirsdag er det alvor for Manchester United - da skal det spilles om Supercup-trofeet mot Real Madrid. Neste helg går seriestarten i Premier League hjemme mot West Ham. Sett denne? NTNU-forsker mener ungdom trener for myeRoberto Firmino var iskald fra straffemerket etter 83 minutter og reddet straffekonkuranse for Liverpool i Audi Cup-finalen mot Atletico Madrid. Laget fra den spanske hovedstaden ledet kampen fra det 33. minutt da Keidi Bare satte en retur i mål mot Merseyside-laget. VG+: Guttestjernene som forsvant Med 1-1 etter 90 minutter gikk kampen til straffer. Spanjolene slo engelskmennene 5-4 på straffekonkuransen. – Atletico ønsket å vinne turneringen. Vi gjorde også det, men vi ønsket å spille fotball også. Atletico ville bare vinne, sier Jürgen Klopp, Liverpool-trener, etter kampen ifølge Sky Sports. Fernando Torres, Antoine Griezmann, Gabi, Nicolás Gaitán og Filipe Luis var alle trygge for Atletico Madrid. Roberto Firmino, Divock Origi, Ryan Kent og Marko Grujić scoret for Liverpool, mens kaptein Jordan Hendersons forsøk ble reddet av Miguel Ángel Moya. Djordijc til VG: – Summene har gått til helvete Napoli slo Bayern München 2-0 i kampen om tredjeplassen. Jürgen Klopps menn har en viktig måned foran seg. Til helgen er det sommerens siste treningskamp mot Atletic Bilbao. Deretter venter ligaåpning borte mot Watford. Alt i tredje kamp kommer storoppgjøret mot Arsenal 27. august. Liverpool skal også ut i play off til Champions League i to kamper.
Manchester United vant sin siste treningskamp for sommeren mot Sampdoria 2-1. Atletico Madrid ble for sterke for Liverpool etter straffer.